CELEX: C2004/284/39
Language: da
Date: 2004-11-20 00:00:00
Title: Sag T-330/04: Sag anlagt den 9. august 2004 af Jörg-Michael Fetzer mod Europa-Parlamentet

20.11.2004   
            
            
               DA
            
            
               Den Europæiske Unions Tidende
            
            
               C 284/19
            
         Sag anlagt den 9. august 2004 af Jörg-Michael Fetzer mod Europa-Parlamentet
   (Sag T-330/04)
   (2004/C 284/39)
   Processprog: tysk
   Ved De Europæiske Fællesskabers Ret i Første Instans er der den 9. august 2004 anlagt sag mod Europa-parlamentet af Jörg-Michael Fetzer, Tübingen (Tyskland) ved Rechtsanwalt Matthias Bauer.
   Sagsøgeren har nedlagt følgende påstande:
   
               —
            
            
               Det fastslås, at sagsøgte har tilsidesat sagsøgerens rettigheder inden for rammerne af udvælgelsesprøve PE/96/A (fuldmægtig).
            
         
               —
            
            
               Sagsøgeren gives adgang til anden del af en udvælgelsesprøve, der kan sidestilles med PE/96/A.
            
         
               —
            
            
               Subsidiært tilpligtes sagsøgte at betale en passende erstatning på mindst en netto månedsløn.
            
         Søgsmålsgrunde og væsentligste argumenter:
   I juli 2002 tilmeldte sagsøgeren sig Europa-Parlamentets udvælgelsesprøve PE/96/A. På den blanket, han skulle udfylde, angav han, at han lider af et handicap, idet hans synsevne er nedsat til to procent af det normale. Ifølge sagsøgeren fik han ikke lov til at skrive opgaven på computer, og han fik heller ikke bevilget den ekstra tid, han havde anmodet om, under henvisning til at der i reglerne for udvælgelsesprøven ikke var fastsat nogen kompenserende foranstaltninger for handikappede deltagere.
   Sagsøgeren har anført, at det som følge af hans handicap ikke var muligt for ham under prøven at gennemlæse alle spørgsmålene og udvælge de rigtige svar i løbet af den tid, der var til rådighed. Han gør gældende, at han var blandt de 180 bedste kandidater, og at han ville have fået adgang til andel del af udvælgelsesprøven, såfremt han havde fået bevilget de omhandlede kompenserende foranstaltninger. Han har derfor nedlagt påstand om, at retten fastslår, at han med urette er blevet nægtet de kompenserende foranstaltninger, som han havde fremsat ønske om.